5 dekor-idees vir mans | SARIE
Neem die man in jou lewe in ag met die beplanning van jou interieur. Kies dit só dat almal harmonieus daarmee kan saamlewe.
1. 'n Diep stoep met netjies ingeboude braaiplek en wasbak is ideaal vir ons Suid- Afrikaanse leefstyl. By die lang tafel kan ure om gekuier word.
2. Mans wat hou van kook, sal mal wees oor 'n ingeboude pizza-oond. Dit kan selfs in die plek van 'n kaggel gebruik word om lekker warmte te verskaf. Met 'n deurtjie wat toemaak, kan van pizzas tot brode en skaapboude gebak word.
3. As jou man (en/of seuns) kranige branderplankryers is, hoe gemaak met die enorme branderplanke? Akkommodeer dit met doelgemaakte hake teen die muur van 'n leefarea of portaal. Dit vervang ook sommer kunswerke.
4. Kies 'n tema vir jul slaapkamer wat nie te vroulik is nie. Growwe teksture, leer en ruwe hout is 'n goeie keuse.
FOTO Verskaf deur Sutherlands
5. Daar is niks so luuks soos 'n badkamer vir hom en haar en nie! Die tweeling-stort met pype wat nie versteek is nie, het 'n industriële, manlike voorkoms.